ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660046798 

ขอให้เร่งดำเนินการจัดหาพื้นที่ตลาดเพื่อรองรับกลุ่มพ่อค้าแม่ค้าที่ย้ายมาจากตลาดริมคลองผดุงกรุงเกษม ให้มาจำหน่ายที่ตลาดสดเทวราช เขตดุสิต กรุงเทพมหานคร เนื่องจากผู้ร้องเป็นแม่ค้าที่จำหน่ายสินค้าอยู่ที่ตลาดริมคลองผดุงกรุงเกษม ตลาดดังกล่าวเปิดจำหน่ายตลอด 24 ชั่วโมง ผู้ร้องมีบัตรอนุญาตจำหน่ายถูกต้อง ผู้ร้องและกลุ่มพ่อค้า-แม่ค้าได้รับแจ้งจากหน่วยงานกรุงเทพมหานครว่าจะมีการจัดระเบียบตลาดริมคลองผดุงกรุงเกษมและให้เข้าไปขายในตลาดสดเทวราช (เปิดจำหน่ายตลอด 24 ชั่วโมง) จึงประกาศว่ามีคำสั่งให้กลุ่มพ่อค้า-แม่ค้า ย้ายออกจากตลาดริมคลองผดุงกรุงเกษมภายในวันที่ 7 พฤศจิกายน 2566 ซึ่งทางหน่วยงานจะจัดหาพื้นที่จำหน่ายที่ตลาดสดเทวราชให้แทน โดยจะมีการจับฉลากเพื่อเข้าไปจำหน่ายยังที่ใหม่ แต่ปัจจุบัน (วันที่ 3 พฤศจิกายน 2566) ซึ่งใกล้วันที่จะต้องย้ายออกจากตลาดแล้ว ยังไม่มีการจับฉลาก และทางหน่วยงานยังไม่มีการจัดหาแผงขายให้กลุมพ่อค้า-แม่ค้า และของที่จะย้ายไปนั้นมีจำนวนมากซึ่งไม่มีที่เก็บ และไม่รู้ว่าจะเอาของไปไว้ที่ไหน กลุ่มพ่อค้า-แม่ค้าที่ได้รับความเดือดร้อนมีจำนวนประมาณ 273 แผง แต่ทางตลาดสดเทวราชมีพื้นที่ว่างเพื่อจำหน่ายสินค้าเพียงประมาณ 150 กว่าแผง ซึ่งไม่เพียงพอกับจำนวนพ่อค้า-แม่ค้าที่จะย้ายมา และเมื่อสอบถามไปยังหน่วยงานไม่ได้รับความชัดเจน แจ้งว่า ไม่รู้ ต้องรอคำสั่ง ส่งผลให้ผู้ร้องและกลุ่มพ่อค้า-แม่ค้ามีความกังวลและได้รับความเดือดร้อนหากไม่มีพื้นที่จำหน่าย จึงประสงค์ให้หน่วยงานที่เกี่ยวข้องเร่งจัดหาพื้นที่ตลาดเพื่อรองรับกลุ่มพ่อค้าแม่ค้าที่ย้ายมาจากตลาดริมคลองผดุงกรุงเกษมดังกล่าว เพื่อบรรเทาความเดือดร้อนแก่ผู้ร้องและกลุ่มพ่อค้า-แม่ค้าต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata